Lambertseterveien (Oslo)

Lambertseterveien er en gate på Lambertseter i Oslo. Veien starter ved Ekebergveien på Kastellet, og går østover til Enebakkveien på Abildsø. Den er 2,6 km lang. 

Veien var til å begynne med gårdsvei fra «Den Fredrikshaldske Kongevei» (nå Ekebergveien) til gårdene Nordseter og Hellerud. I 1855 ble veien anlagt videre over Lambertseter til Enebakkveien. Veien gjør også i dag en sving rundt husene på Nordseter gårdNordseter gårds hjemmeside, ved krysset med Ivar Knutsons vei. Lenger opp i veien, ved krysset med Bernt Knutsens vei, finner man alléen som fører inn på tunet til Søndre Hellerud gård. Også her står hovedhuset fremdeles, men det er sterkt ombygget. Like ved krysser Lambertseterveien Oberst Rodes vei. Veien fortsetter i en sving opp skrenten til Lambertseter, og krysser Langbølgen ved Lambertseter senter. Herfra går stikkvei inn til Lambertseter gård. Huset drives på samme måte som Nordseter som møte- og selskapslokaler. 

På Lambertseter senter finnes det meste av servicetilbud som forretninger, kaféer, bank, postkontor, lege og kino. Her går også buss og T-bane. Veien fortsetter videre ned mot Abildsø, hvor veien er ført i bro over E6, og krysser der bomringen i Oslo.

Referanser

Litteratur


Eksterne lenker


Kategori:Veier i Oslo
Kategori:Veier på Bekkelaget
Kategori:Veier på Nordstrand (strøk)
Kategori:Veier på Nordstrand (delområde)
Kategori:Veier på Lambertseter
Kategori:Veier i bydel Nordstrand
Kategori:Veier i bydel Østensjø
Kategori:Bomveier i Norge